Marie Sallé
D Marie Sallé (* um 1707; † 27. Juli 1756) isch e franzöösischi Dänzere, Zitgenossin und Rivalin vo dr Marie Camargo gsi.

D Sallé isch im Miliöö vom Bariiser Joormäärttheater ufgwaggse. Iire Vater isch en umbedütende Joormäärtdänzer oder -akrobat gsi. 1718 het si uf dr Foire Saint-Laurent z Bariis in dr komische Opere „La Princesse de Carisme“ vom Alain Lesage debütiert. Spööter isch si Schüelere vo dr Françoise Prévost worde. 

Vo 1725 bis 1727 isch si z London gsi. Erst wo si dört mit iirem Erfolg Ufseä erregt het, isch si an d Bariiser Opere anggaschiert worde. Iir Debüü in dr Opere het si am 14. Septämber 1727 gee, im ene Pas de deux mit em David Dumoulin.

Litratuur 
 Karl Viktor Prinz zu Wied: Königinnen des Balletts. 200 Jahre europäisches Ballett. List, Münche 1961 (List-Bücher; 194). 

Ballettdänzer
Choreograf
Franzoos
Frau